

**Kiköltöztek az első lakók a gödi intézményből**

Ez egy könnyen érthető írás.

Budapest közelében van 1 nagy intézmény.

Az intézmény Gödön van.

Majdnem 200 fogyatékos ember él az intézményben.

A Máltai Szeretetszolgálat segíti a lakókat, hogy

sokkal jobb legyen az életük.

A Máltai Szeretetszolgálat egy szervezet, ahol

az emberek segítenek más embereken.

A Máltai Szeretetszolgálat 7 családi házat vásárolt.

A családi házakba költöznek a fogyatékos emberek a nagy intézményből.

A fogyatékos emberek kis csoportokban családiasan laknak.

12 fogyatékos ember nyáron költözött ki az első házba.

Sokat tanultak a kiköltözés előtt.

Tanultak busszal utazni.

Tanultak boltban vásárolni.

Tanultak takarítani és főzni.

Tanultak beszélgetni másokkal.

Kicsit féltek a kiköltözéstől, mert sok ideig éltek nagy intézményben.

Most már nem félnek, mert bíznak magukban.

Jól érzik magukat az új otthonukban.

Sokat beszélgetnek a szomszéd nénivel.

Minden nap busszal járnak dolgozni.

Sok fogyatékos ember él még Gödön a nagy intézményben.

Sokan fognak még kiköltözni kis házakba.

Mindenkinek tanulni kell a kiköltözés előtt.

Tanulni kell a fogyatékos embereknek és a dolgozóknak is.

Fontos dolog sokat beszélgetni a szomszédokkal.

Fontos dolog megérteni egymást.